Daugavpils pilsētas domes iepirkumu komisija

**“Būvuzraudzības pakalpojumu sniegšana”**

identifikācijas numurs DPD 2016/161

Daugavpils pilsētas domē tika saņemts un reģistrēts iesniegums ar lūgumu precizēt pretendenta speciālista “Vājstrāvu tīklu būvdarbu būvuzraudzības speciālists” kvalifikāciju apliecinošas ziņas.

Atbilstoši iepirkuma DPD 2016/161 „Būvuzraudzības pakalpojumu sniegšana” Nolikuma 3.7.punktam, **pretendējot uz “B” daļu vai uz “C” daļu,** Pretendents nodrošina Vājstrāvu tīklu būvdarbu būvuzraudzības speciālista piesaisti. Atbilstoši Nolikuma 3.7.punktam, par katru speciālistu ir nepieciešams pievienojot CV un kvalifikāciju apliecinošas ziņas.

 Minētā prasība izriet no būvuzraudzībai paredzēto būvdarbu specifikas.

Proti, **“B” daļai** (Būvuzraudzības veikšana būvobjektā “J.Pilsudska Daugavpils valsts poļu ģimnāzijas ēkas ar būves kadastra apzīmējumu 0500 003 3701 001 Marijas ielā 1D, Daugavpilī renovācija”) ir nepieciešams veikt būvuzraudzību tostarp videonovērošanas sistēmas izbūvei un trauksmes signalizācijas izbūvei.

Savukārt, **“C” daļai** (Būvuzraudzības veikšana būvobjektā “Daugavpils 26.pirmsskolas izglītības iestādes Šaurā ielā 20, Daugavpilī rekonstrukcijas par zemas enerģijas patēriņa ēku”) ir nepieciešams veikt būvuzraudzību tostarp ugunsdzēsības sistēmas izbūvei un apsardzes signalizācijas izbūvei.

Vēršam uzmanību, ka piedāvājumus var iesniegt arī ārvalstu pretendenti, tāpēc konkursa nolikumā nav paredzēti konkrētu sertifikātu nosaukumi. Lai kvalificētos nolikuma 3.7.punkta prasībai, jāiesniedz rakstiskie pierādījumi (piemēram, sertifikātu kopijas) tam, ka pretendents nodrošina attiecīgi kvalificētu speciālistu piesaisti.

Iepirkumu komisija